Messiaanlik kogudus ja äratuskeskus
Au Jumal, Jeruusalem
TULD JERUUSALEMMAST
Pastor Oren Lev Ari
Shalom Jeruusalemmast, suure Kuninga linnast!
Mul on hea meel, et saan teiega olla.
Usun, et Jumal teeb midagi uut ja vägevat teie eludes,
Jeesuse Kristuse nimel.
Räägin täna kutsumisest, mille Jumal meile kõigile annab.
Loen teile prohvet Jeremija loo.
Ta oli alles nooruk, kui Jumal ta kutsus.
Vaatame Jeremija 1:4 - Mulle tuli Issanda sõna; ta ütles:
"Enne kui ma sind emaihus valmistasin, tundsin ma sind,
ja enne kui sa emaüsast välja tulid, pühitsesin ma sinu:
ma panin su rahvastele prohvetiks."
Aga mina ütlesin: "Oh Issand Jumal!
Vaata, ma ei oska rääkida, sest ma olen noor."
Kui Jumal meid kutsub, mõtleme tihti,
et vajame oma jõudu ja mõistust.
Nagu täidaksime Jumala antud nägemust üksi.
Kuid see pole nii.
Kui Jumal räägib, siis Tema ka teostab.
Ta üksnes otsib armastuses kuulekaid inimesi.
Jumal ootab, et vastaksime: "Jah, Komandör!"
Miks Jeremija nii ütles? Ta kartis.
Ta teadis, millise rahva keskel ta elas.
Paljud prohvetid tapeti, kuna nad rääkisid tõtt.
Ta ütles: "Issand, ma ei oska rääkida."
Kui Issand meid kutsub, ütleme tihti, et ei oska seda teha.
See tähendab, et me tegelikult ei tahaks seda teha.
"Olen noor. Kes mind kuulaks?"
Kui Jumal meid kutsub, annab Ta meile jõu.
Piibel ütleb: Jeesus tuli omade juurde,
ja Tema omad ei võtnud Teda vastu.
Kuid kõigile, kes Ta vastu võtsid, andis ta väe saada Jumala lasteks.
Mida vastas Jumal Jeremijale? Jeremija 1:7 -
Kuid Issand ütles mulle: "Ära ütle: ma olen noor,
vaid mine kõikjale, kuhu ma sind läkitan,
ja räägi kõike, mida ma sind käsin."
Issand läkitab sind, mitte sa ise.
Kui läkitad end ise, pead seda omas jõus tegema.
Kui Jumal saadab, siis räägid seda, mida Tema ütleb.
"Ära karda neid ..." Kas panid tähele: ta kartis.
Jumal nägi tema silmis hirmu ja kuulis seda tema hääles.
"Oh, Issand, ma olen noor ega oska rääkida."
Jumal ütles talle: "Mina saadan sind,
Tean, et sa kardad, kuid ära karda!"
Jeremija 1:8 - "Ära karda neid, sest mina olen sinuga,
ja päästan sinu, ütleb Issand."
Ta ütles: "Läkitan sind ja kaitsen sind."
Kui võtame oma ellu Jumala ikke
ja tahame teha Tema tahet maa peal,
läkitab Jumal oma inglid meid kaitsma.
Laul 91 ütleb, et Ta annab oma ingleile käsu sind varjata.
Jeesuse nimel.
Jeremija 1:9 - Ja Issand sirutas oma käe ning puudutas mu suud;
ja Issand ütles mulle: "Vaata, ma annan oma sõnad sulle suhu."
Ka Laulus 81 öeldakse: Tee lahti oma suu, siis täidan ta.
Me tõesti tahame teha Jumala tahet.
Miks Jumal ütleb: "Ära karda"? Sest kui kardame,
lähme me Jumala tahtest välja
ega suuda Jumala antud ülesandes efektiivsed olla.
Esimese asjana uuendas Jumal oma Sõnaga Jeremija meele
ja ütles: "Ära karda, Mina läkitan sind."
Ta annab kõigepealt uue meele.
Peame uuendama oma meeled Jumala Sõnaga.
Tuld Siionist
Jumal murdis oma Sõnaga Jeremija inimliku hirmu.
Jeremija mõtles selle maailma mentaliteedi järgi.
Kuid kui Jumal temaga rääkis, hakkas ta teisiti mõtlema.
Mida Püha Vaim meie elus teeb? Ta toob meile Jumala Sõna.
Jumala Sõna Püha Vaimu kasutuses on võimsaim jõud maa peal.
See on võimas relv, mis murrab saatana
ja liha kindlustused meie meeltes.
Siis uuendab Püha Vaim Jumala Sõnaga meie meeled.
Ta lömastab hirmu ja uuendab meie mõtlemise.
Nii tegi Jumal prohvet Jeremijaga.
Meiegi saame Jumala Sõna oma suhu,
ja meist saavad Jumala efektiivsed teenijad,
ning me teeme seda, mida ta käsib.
Jõuame sinna, kuhu Jumal tahab meid saata.
Jeremija 1:9 - Ja Issand sirutas oma käe ning puudutas mu suud;
ja Issand ütles mulle: "Vaata, ma annan oma sõnad sulle suhu."
Need pole meie sõnad ja mõtted,
vaid meie meeled on uuendatud ja mõtleme nii nagu Jumal.
Mõtleme seda, mida mõeldakse Jumala kuningriigis.
Miski ei pane meie meeltes vastu Jumala tahtele.
Meie meeled pole piiratud; isegi taevas pole piiriks.
Meie meel on uuenenud.
Kui lasete Pühal Vaimul oma meeled uuendada,
ei ole isegi taevas piiriks.
Jeesuse nimel.
Jõuate kohta, kus võite elada oma südame järgi.
Jeremija 1:10 - "Vaata, ma panen su täna
rahvaste ja kuningriikide üle, kitkuma ja rebima,
hävitama ja purustama, istutama ja rajama."
Ta ütles seda noorukile, kes oli äsja öelnud:
"Olen noor ega oska kõneleda."
Jumal ütles: "Ma panen sind rahvastele prohvetiks."
Tänu Jumalale tema kannatlikkuse ja armulisuse eest.
Ta ei hülga meid kohe, kui keeldume.
Püha Vaim vormib ja valmistab meid.
Mõtlen alati, et kui mina seda ei tee, siis kes?
Keegi ei tee seda, kui ma nii mõtlen.
Mitte keegi ei tee seda, mida Jumal käsib minul teha.
Kui Jumal kutsub, pean ma kuuletuma.
Tänu Jumalale Tema kannatlikkuse eest!
Püha Vaim hoolitseb ja vormib meid kannatlikult,
ja valmistab meid Jumala ikke jaoks.
Jeesus ütles: "Minge ja kuulutage evangeeliumi kogu maailmale!"
Oleme kõik Jumala saadikud.
Peame kõik oleme uuendatud, et võiksime täita Jumala tahtmist.
Meie suus peavad olema Jumala Sõnad.
Meid kõiki on kutsutud Uues lepingus,
ükskõik, kas oleme juudid või mitte.
Jumal kutsus meid, andis meile midagi uut ja ütles:
"Minge ja kuulutage evangeeliumi!"
Jeesus ütles: "Minule on antud kõik vägi taevas ja maa peal.
Minge siis ..." Ta siirdas oma meelevalla meisse.
"Minge ja kuulutage kuningriigi evangeeliumi."
Jeremija puikles: "Issand, ma ei oska rääkida."
Äkitselt kõik muutus.
Kui lasete Pühal Vaimul oma meeled uuendada,
ja panna oma suhu Issanda sõnad, siis kõik muutub.
Jumal kutsub olematuid asju otsekui olevaid.
Peame seda uskuma ja selle vastu võtma, Jeesuse nimel.
Jeremija 1:11 -
"Ja mulle tuli Issanda sõna; ta küsis: "Mida sa näed, Jeremija?"
Mina vastasin: "Ma näen mandlipuu oksa!"
Mõistke seda:
Varem ta ei näinud eesmärki.
Kui me ei näe Issanda eesmärki oma elus ja teenistuses,
pole meil nägemust.
Kus nägemus puudub, muutub rahvas üleannetuks,
ütleb Jumala Sõna.
Ilma nägemuseta satub rahvas eksitusse.
Ta ei saanud varem näha, sest tema meel polnud uuendatud.
Tema süda, meel ja suu
polnud omavahel harmoonias.
Jumal ajas selle korda ja küsis: "Mida näed, Jeremija?"
Jumal avas oma Sõnaga tema silmad.
Enne seda oli ta vaimselt pime, kuid äkitselt hakkas ta nägema.
Laske Pühal Vaimul Jumala Sõnaga oma meeled uuendada.
Kuidas seda tehakse?
Peate elama iga päev Jumala Sõnas,
ammutama seda, tahtma seda ja tegema seda palves.
Paulus kirjutas: "Tuletan teid meelde palvetes,
et meie Issanda, Jeesuse Kristuse Jumal
annaks teile tarkuse ja ilmutuse vaimu tema tunnetamiseks."
Peate paluma Isa ja ütlema:
"Ilmuta meile, mida Sa tahad öelda."
Uuenda meie meeled, anna tarkuse ja ilmutuse Vaim.
Isa, ilmuta oma Sõna, et võiksin teha Su tahtmist."
Jeesus õpetas meid palvetama nii:
"Meie isa, kes sa oled taevas; pühitsetud olgu sinu nimi;
sinu riik tulgu ja sinu tahtmine sündigu,
nagu taevas nõnda ka maa peal."
Tema tahe on Tema Sõnas.
Vajame tarkuse ja ilmutuse vaimu Tema tahet ilmutama.
Kui te seda teete, vabanete vaimsest pimedusest,
ja hakkate nägema eesmärki.
See, kellel on nägemus, tahab elada, ja masendusest pole haisugi.
Isegi kui saatan sind saadud nägemuse pärast ründaks,
tõused igal hommikul, teades, et oled saanud Jumalalt nägemuse,
ja Jumal viib enda antud nägemust edasi.
See annab sulle meelevalla ja tahtmise elada Jumalat ülistades.
Au Kuninga Kogudus
Jeremija 1:11 - "Mida sa näed, Jeremija?"
Mina vastasin: "Ma näen mandlipuu oksa!"
Ta nägi oma eesmärki, ja ta nägi Jeesust Kristust.
Siin tähendab mandlipuuoks meelevalda ja vilju.
Mandlipuu kannab vilja kõigist puudest viimasena.
Kuid selle viljakandmine on kindel.
Jumal ütles talle: "Viljad tulevad.
Sa ei ole enam vaimselt pime ja hakkad kohe vilja kandma."
Püha Vaim murrab kindlustused,
ja annab sulle uue, Jumala kuningriigi meele.
Räägid Sõna ja elad selle järgi.
Jeesus küsis: "Miks te ütlete mulle: Issand, Issand!
ega tee minu tahtmist?"
Sa mitte üksnes ei kuule, vaid ka tegutsed Jumala Sõna järgi.
"Oled õigesti näinud, oled õigel teel.
Teed, mida tahan, ja vili tuleb." Jeremija 1:12 -
Ja Issand ütles mulle: "Sa oled õigesti näinud,
sest mina olen valvas oma sõna teoks tegema!"
Jumal ütleb: "Nüüd mõistsid kõike, kuid tahan lisada,
et mitte sina ei teosta mu Sõna, vaid mina teen seda.
Vajan vaid seda, et oleksid ustav ja sõnakuulelik,
armastaksid Mind, ja teeksid, mida ütlen."
Nagu Jeesus ütles: "Otsige esiti jumalariiki ja tema õigsust,
siis antakse seda kõike teile pealekauba."
Peame lepingus ustavalt oma osa täitma.
Tema on ustav oma osas.
Meie peame palvetama ja uuenema, armastama Jumala Sõna,
Jumala kogudust ja Jumala teenimist.
Jumal teeb seda. Nagu Sakarja ütleb:
"Mitte väe ega võimu, vaid minu Vaimu läbi,
ütleb Issand Sebaot."
Me ei tee seda omas jõus,
vaid püsime palves ja Jumala Sõnas.
Vaatame veel paari kirjakohta.
Matteuse 24. peatükis räägib Jeesus praegusest ajast, kus meie elame.
Kus iganes te olete, Venemaal või Soomes,
USA's või Iisraelis, elame praegu lõpuaegu.
Näeme nüüd kõiki neid märke, millest Jeesus rääkis:
maavärinaid, sõdu, nälga ja kõike, millest Jeesus rääkis.
Oleme õiges kohas õigel ajal.
Olulisim on see, et oleme tõelise Jumalaga,
Aabrahami, Iisaki ja Jaakobi Jumala,
ning Tema Pojaga, mis on Jumala täiuslik tahe.
Lõpuaegadest rääkides ütleb Jeesus Matteuse 24:42 nii -
"Valvake siis, sest teie ei tea, mil päeval teie Issand tuleb!"
Meid on kutsutud ka palvetades valvel olema
ja tegema Jumala tahtmist.
Matteuse 24:43 - "Küllap te taipate, et kui peremees teaks,
millisel öövalve ajal varas tuleb, siis ta valvaks ..."
- nagu "mandlipuu" tuleb sõnast 'valvama' -
... ega lubaks oma majja sisse murda."
Jumal valvab oma Sõna üle, et seda teoks teha.
Kuid see ei sünni, kui me ei valva, nagu Jumal käsib.
Kui me ei loe Sõna, ei uuene, ei hoolitse suhte eest Püha Vaimuga,
ei palveta ega teeni Kristuse Ihu osana,
siis Jumal oma tõotust teoks ei tee.
Kui oleme vaimselt pimedad, ja meil pole nägemust.
Pame valvama, nagu Jumal valvab oma Sõna üle.
Matteuse 24:44 - "Seepärast olge ka teie valmis,
sest Inimese Poeg tuleb tunnil, mil te ei arvagi!"
Vaatame, mida Jeremija ütleb järgmises kirjakohas. Ptk 29:11.
Jeremija räägib neile, kes on nõutud. Jeremia 29:11 -
"Sest mina tunnen mõtteid, mis ma teie pärast mõlgutan,
ütleb Issand: need on rahu, aga mitte õnnetuse mõtted,
et anda teile tulevikku ja lootust."
Jumal tahab anda meile vilja,
mida ootame ja vajame.
Meie isiklikus elus, peres, teenistuses ja töös
tahab Jumal meile edu anda.
Jumal ütleb: "Kutsun sind, uuendan sind
ja päästan su oma Sõnaga su vanast meelest.
Tahan, et elaksid osaduses Minu Püha Vaimuga,
ja valvaksid palves ning kuulutaksid Minu Sõna.
Tahan anda sulle seda."
Kui Jumala nägemus teostub, ütleb Jumal:
"Need on mu lapsed!" See austab Jumalat.
Me üksnes ei kuuluta evangeeliumi, vaid meie elu on selle tõestus.
Jumal kutsus meid ja olime ustavad.
Vaadake, mis meie elus toimub!
See ei rajane meie jõul ega kutsumusel,
ei meie andidel, vaid kõik tuleb Jumalalt.
Kõik lähtub Temast.
Heebrealastele 11:11 -
"Sest ta pidas tõotajat ustavaks."
Jumal on ustav. Proovige!
Paluge Jumalalt jõudu, see on meile juba antud.
Tuld Siionist
Tahan teie eest palvetada.
See sõnum on täis Jumala armu ja väge.
Palvetan, et midagi juhtuks täna teie südameis,
et kuuleksite Püha Vaimu häält ja Jumala kutsumist.
Et laseksite Pühal Vaimul uuendada oma meele ja vaimu,
et teie hing ja ihu oleksid harmoonilises suhtes,
ja Püha Vaim annaks teile suhu Jumala sõnad.
Siis on teil kordaminek, mitte üksnes vaimses elus,
vaid ka hingelises.
Nii võite teostada oma kutsumust.
Avage südamed! Palvetan teie eest Jeesuse nimel.
Taevane Isa, palvetan iga vaataja eest.
Isa, Jeesuse nimel kuulutan ma Jumala rahu.
Murran iga saatana kindlustuse ja väe teie eludes.
Püha Vaim, kutsun Sind oma vendade ja õdede ellu.
Räägi neile, siis nad mitte üksnes ei kuule Sind,
vaid ka teevad, mis sa neile ülesandeks annad.
Isa, ma tänan Sind tarkuse ja ilmutuse vaimu eest,
mis aitab Su lastel Sinu tahet mõista.
Taevane Isa, uuenda neid, tee nad tugevamaks,
täida nad Jeesuse Kristuse nimel.
Aita neil teostada Sinu tahet ning näha eesmärki ja nägemust,
mille sa igaühele meist annad.
Jeesuse Kristuse nimel.
Tahan palvetada ka teie tervise eest.
Kui teil valutab mõni koht, pange käsi selle koha peale,
ja ma palvetan ja kuulutan Jumala Sõna.
Aitäh, Isa, meelevalla eest Jeesuse Kristuse nimes.
Tänu Sulle, Püha Vaimu väe eest, Isa.
Ma ei ole küll seal, kus nemad, kuid kuulutan vaimus,
et Jeesuse vermete läbi on meile tervis tulnud.
Kuulutan täielikku tervenemist.
Seon Jeesuse nimel nõrkuse ja haiguse vaimu.
Ajan need välja sinu lähedaste elust.
Kuulutan täielikku tervenemist meie Issanda Jeesuse nimel.
Aamen.
Parim ja tähtsaim ime, mis püsib igavesti, on see,
kui võtame vastu Jeesuse kui Jumala Poja.
Jumala Sõna ütleb:
sest südamega usutakse õiguseks, suuga aga tunnistatakse päästeks.
Palvetage koos minuga see lühike palve kogu südamest.
Korrake minu järel:
Taevane Isa, elav Jumal, olen patune inimene.
Tunnistan ja usun, et Jeesus suri minu pattude eest.
Usun, et Jeesus Kristus tõusis surnuist üles
ja tegi mind õigeks.
Avan oma südame ja kutsun sisse Jeesuse Kristuse.
Tule minu südamesse, ole mu Päästja ja Issand.
Kasta mind oma Püha Vaimuga ja aita mul ennast järgida.
Palvetan Jeesuse nimel.
Kui plavetasite, kirjutage meile, mis juhtus.
Tahame aidata teil leida head kogudust.
Õnnistagu teid Aabrahami, Iisaki ja Jaakobi Jumal.
Issand õnnistagu sind ja hoidku sind,
Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu!
Jeesuse Kristuse nimel, aamen.
Shalom teile Jeruusalemmast!
Ülal on meie kontaktandmed Iisraelis, kui keegi tahab toetada meie tööd.
Tõlge: Monika Jaaguri